L 160/30
DA
Den Europæiske Unions Tidende
15.6.2022
KOMMISSIONENS GENNEMFØRELSESFORORDNING (EU) 2022/925 af 14. juni 2022 om ændring af bilaget til gennemførelsesforordning (EU) 2018/1882 for så vidt angår listeopførte sygdomme hos akvatiske dyr og listen over arter og grupper af arter, der udgør en betydelig risiko for spredning af disse listeopførte sygdomme (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 8, stk.
2, artikel 8, stk.
3, litra a), og artikel 8, stk.
4, litra b), og ud fra følgende betragtninger: (1)
Der er ved forordning (EU) 2016/429 fastsat regler om forebyggelse og bekæmpelse af sygdomme, der kan overføres til dyr eller mennesker, herunder regler vedrørende prioritering og kategorisering af listeopførte sygdomme af betydning for hele Unionen.
Disse regler om forebyggelse og bekæmpelse af listeopførte sygdomme finder anvendelse på arter og grupper af arter, der kan overføre de listeopførte sygdomme, enten fordi de er modtagelige for dem, eller ved at de fungerer som vektorer.
Disse arter og grupper af arter er opført i tabellen i bilaget til Kommissionens gennemførelsesforordning (EU) 2018/1882 (2) i overensstemmelse med kriterierne i artikel 8, stk.
2, i forordning (EU) 2016/429.
De er også kategoriseret som kategori A-, B-, C-, D- eller E-sygdomme ved gennemførelsesforordning (EU) 2018/1882.
(2)
Verdensorganisationen for Dyresundhed (OIE) har for nylig gennemgået de akvatiske arter, som er modtagelige for en række af de sygdomme, der er opført i OIE's sundhedskodeks for akvatiske dyr (3).
En række af disse sygdomme er også opført i tabellen i bilaget til gennemførelsesforordning (EU) 2018/1882.
I overensstemmelse med artikel 8, stk.
3, litra a), og artikel 8, stk.
4, litra b), i forordning (EU) 2016/429, som vedrører tilføjelse af arter eller grupper af arter til listen og fjernelse af disse fra listen, og med henblik på at opnå en passende grad af overensstemmelse med OIE-standarderne, er det nu hensigtsmæssigt, at Kommissionen gennemgår listen over arter og grupper af arter, som er modtagelige for de sygdomme hos akvatiske dyr, der er opført i tabellen i bilaget til gennemførelses­ forordning (EU) 2018/1882, for at sikre, at den afspejler den nyeste videnskabelige viden.
(3)
Kommissionen har derfor afsluttet en gennemgang af arter, som er modtagelige for de akvatiske sygdomme, der er opført i tabellen i bilaget til gennemførelsesforordning (EU) 2018/1882.
Denne gennemgang blev foretaget i overensstemmelse med videnskabelige data stillet til rådighed af EU-referencelaboratoriet for fiske- og krebsdyrs sygdomme og EU-referencelaboratoriet for bløddyrssygdomme (EU-referencelaboratorierne), som har udført en systematisk vurdering af arter, der er modtagelige for kategori A-, kategori C- og kategori E-sygdomme hos akvatiske dyr (»vurderingen«).
Ved vurderingen tages der hensyn til den metode, der er fastsat i kapitel 1.5 i OIE's akvatiske kodeks.
(4)
Efter at have afsluttet vurderingen rapporterede EU-referencelaboratorierne om arter, der er modtagelige for kategori A-sygdommene epizootisk hæmatopoietisk nekrose, infektion med Mikrocytos mackini, infektion med Perkinsus marinus, infektion med Taura-syndrom-virus, infektion med yellow head disease-virus, kategori C-sygdommene viral hæmoragisk septikæmi, infektiøs hæmatopoietisk nekrose, infektion med HPR-deleteret infektiøs lakseanæmivirus, infektion med Bonamia exitiosa, infektion med Bonamia ostreae, infektion med Marteilia refringens og infektion med white spot syndrome-virus samt kategori E-sygdommen Koi-herpesvirus-sygdom.
(1) EUT L 84 af 31.3.2016, s. 1.
(2) Kommissionens gennemførelsesforordning (EU) 2018/1882 af 3. december 2018 om anvendelse af visse sygdomsforebyggelses- og -bekæmpelsesregler på kategorier af listeopførte sygdomme og om fastlæggelse af en liste over arter og grupper af arter, der udgør en betydelig risiko for spredning af disse listeopførte sygdomme (EUT L 308 af 4.12.2018, s. 21).
(3) OIE's sundhedskodeks for akvatiske dyr (2021).